b'\n_START_ARTICLE_\nLiga Campionilor EHF Feminin 2012-2013 - faza grupelor \xc8\x99i grupele principale\n_START_PARAGRAPH_\nAcest articol descrie primul \xc8\x99i al doilea tur al Ligii Campionilor EHF Feminin 2012-2013.\n_START_SECTION_\nFormat\n_START_PARAGRAPH_\nCele 16 echipe sunt \xc3\xaemp\xc4\x83r\xc8\x9bite \xc3\xaen patru grupe de c\xc3\xa2te patru. Fiecare echip\xc4\x83 va juca c\xc3\xa2te un joc pe teren propriu \xc8\x99i unul \xc3\xaen deplasare \xc3\xaempotriva fiec\xc4\x83rui adversar din grup\xc4\x83. Primele dou\xc4\x83 echipe clasate vor avansa \xc3\xaen grupele principale.\n_START_SECTION_\nGrupele principale\n_START_PARAGRAPH_\nTragerea la sor\xc8\x9bi a meciurilor din grupele principale a avut loc pe 20 noiembrie, la ora local\xc4\x83 12:00 (13:00 EET), la Gartenhotel Altmannsdorf din Viena. \xc3\x8en acest proces a fost implicat un total de 8 echipe, care au fost \xc3\xaemp\xc4\x83r\xc8\x9bite \xc3\xaen dou\xc4\x83 urne valorice de c\xc3\xa2te patru. \xc3\x8emp\xc4\x83r\xc8\x9birea s-a efectuat pe baza locului ob\xc8\x9binut \xc3\xaen faza grupelor, prima urn\xc4\x83 cuprinz\xc3\xa2nd echipele care au terminat grupele pe locul \xc3\xaent\xc3\xa2i, iar a doua urn\xc4\x83 cuprinz\xc3\xa2nd echipele care au terminat grupele pe locul doi. Cluburile care au f\xc4\x83cut parte din aceea\xc8\x99i grup\xc4\x83 \xc3\xaen faza grupelor nu au putut fi trase la sor\xc8\x9bi \xc3\xaen aceea\xc8\x99i grup\xc4\x83 principal\xc4\x83. \xc3\x8en final, fiecare din cele dou\xc4\x83 grupe principale a cuprins dou\xc4\x83 echipe care au terminat faza grupelor pe locul \xc3\xaent\xc3\xa2i \xc8\x99i dou\xc4\x83 care au terminat pe locul doi.'